CELEX: 32016D0598
Language: fi
Date: 2016-04-14 00:00:00
Title: Komission täytäntöönpanopäätös (EU) 2016/598, annettu 14 päivänä huhtikuuta 2016, luvan antamisesta etelänkrillistä (Euphausia superba) saatavan rasvauutteen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti

19.4.2016   
            
            
               FI
            
            
               Euroopan unionin virallinen lehti
            
            
               L 103/34
            
         KOMISSION TÄYTÄNTÖÖNPANOPÄÄTÖS (EU) 2016/598,
   annettu 14 päivänä huhtikuuta 2016,
   luvan antamisesta etelänkrillistä (Euphausia superba) saatavan rasvauutteen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Komission päätöksessä 2009/752/EY (2) annettiin asetuksen (EY) N:o 258/97 mukaisesti lupa saattaa etelänkrillistä (Euphausia superba) saatu rasvauute markkinoille elintarvikkeiden uutena ainesosana käytettäväksi tietyissä elintarvikkeissa.
            
         
               (2)
            
            
               Aker BioMarine Antarctic AS ilmoitti 11 päivänä joulukuuta 2009 komissiolle aikomuksestaan saattaa etelänkrillistä (Euphausia superba) saatua rasvauutetta markkinoille Suomen toimivaltaisen elintarvikkeiden arviointielimen antaman lausunnon perusteella, joka koskee sen olennaista vastaavuutta päätöksellä 2009/752/EY luvan saaneen etelänkrillistä (Euphausia superba) saatavan rasvauutteen kanssa.
            
         
               (3)
            
            
               Aker BioMarine Antarctic AS esitti 15 päivänä syyskuuta 2014 Irlannin toimivaltaisille viranomaisille hakemuksen etelänkrillistä (Euphausia superba) saatavan rasvauutteen käyttöalan laajentamiseksi elintarvikkeiden uutena ainesosana.
            
         
               (4)
            
            
               Irlannin toimivaltainen elintarvikkeiden arviointielin antoi 23 päivänä joulukuuta 2014 ensiarvioraporttinsa. Raportissa tultiin siihen tulokseen, että etelänkrillistä (Euphausia superba) saatavan rasvauutteen laajennetut käyttöalat täyttävät asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.
            
         
               (5)
            
            
               Komissio toimitti ensiarvioraportin muille jäsenvaltioille 22 päivänä tammikuuta 2015.
            
         
               (6)
            
            
               Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa asetetussa 60 päivän määräajassa. Tämän seurauksena hakija muutti ehdotettujen tuoteryhmien osalta hakemusta. Mainittu muutos ja hakijan antamat lisäselvitykset selvensivät näitä huolenaiheita jäsenvaltioita ja komissiota tyydyttävällä tavalla.
            
         
               (7)
            
            
               Euroopan parlamentin ja neuvoston direktiivissä 2002/46/EY (3) vahvistetaan ravintolisiä koskevat vaatimukset. Etelänkrillistä (Euphausia superba) saatavan rasvauutteen käytölle olisi annettava lupa rajoittamatta mainittujen säädösten vaatimuksia.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Etelänkrillistä (Euphausia superba) saatava rasvauute, sellaisena kuin se on määritelty liitteessä I, voidaan saattaa unionin markkinoille elintarvikkeiden uutena ainesosana käytettäväksi liitteessä II mainittujen käyttötarkoitusten ja enimmäistasojen mukaisesti, sanotun kuitenkaan rajoittamatta direktiivin 2002/46/EY säännösten soveltamista.
   2 artikla
   Etelänkrillistä (Euphausia superba) saatavan tällä päätöksellä luvan saaneen rasvauutteen pakkausmerkinnöissä käytettävä nimitys on sitä sisältävissä elintarvikkeissa ”äyriäisiin kuuluvasta etelänkrillistä (Euphausia superba) saatava rasvauute”.
   3 artikla
   Tämä päätös osoitetaan yritykselle Aker Biomarine Antarctic AS, PO Box 496, NO-1327 Lysaker, Norja.
   
      Tehty Brysselissä 14 päivänä huhtikuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  Komission päätös 2009/752/EY, tehty 12 päivänä lokakuuta 2009, luvan antamisesta etelänkrillistä (Euphausia superba) saatavan rasvauutteen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 268, 13.10.2009, s. 33).
   
      (3)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
   
      LIITE I
      
         Etelänkrillistä (Euphausia superba) saatavan rasvauutteen koostumuserittely
      
      Kuvaus: Kun etelänkrillistä (Euphausia superba) valmistetaan rasvauutetta, jauhettu etelänkrilli uutetaan etanolilla. Proteiinit ja krilliaines poistetaan rasvauutteesta suodattamalla. Etanoli ja jäännösvesi poistetaan haihduttamalla.
      
                  Koe
               
               
                  Erittely
               
            
                  Saippuoitumisluku
               
               
                  Enintään 185 mg KOH/g
               
            
                  Peroksidiluku (PV)
               
               
                  Enintään 2 meq O2/kg öljyä
               
            
                  Kosteus ja haihtuvat aineet
               
               
                  Enintään 0,6 (1)
                  
               
            
                  Fosfolipidit
               
               
                  Vähintään 35 % (w/w)
               
            
                  Transrasvahapot
               
               
                  Enintään 1 % (w/w)
               
            
                  EPA (eikosapentaeenihappo)
               
               
                  Vähintään 15 % rasvahappojen kokonaismäärästä
               
            
                  DHA (dokosaheksaeenihappo)
               
               
                  Vähintään 7 % rasvahappojen kokonaismäärästä
               
            
         (1)  Ilmaistuna vesiaktiivisuutena 25 °C:ssa.
   
   
      LIITE II
      
         Etelänkrillistä (Euphausia superba) saatavan rasvauutteen hyväksytyt käyttötarkoitukset
      
      
                  Elintarvikeryhmä
               
               
                  DHA:n ja EPA:n yhteenlaskettu enimmäispitoisuus
               
            
                  Direktiivissä 2002/46/EY määritellyt ravintolisät
               
               
                  3 g päivässä väestölle yleisesti
                  450 mg päivässä raskaana oleville ja imettäville naisille
               
            
                  
                     Huom. Kaikista etelänkrillistä saatua, runsaasti DHA:ta ja EPA:a sisältävää öljyä sisältävistä elintarvikkeista olisi osoitettava hapettumiskestävyys asianmukaista ja tunnustettua kansallista/kansainvälistä testausmenetelmää (esim. AOAC) käyttäen.